stanford-oval/wikipedia huggingface dataset:
אדריכלות מודרנית

| --- | --- |

בניין הקונגרס הלאומי של ברזיל, ברזיליה, אדריכל אוסקר נימאייר
 מידע כללי
 טווח תאריכים:  המאה ה-20
 מבנים עיקריים:  מטה האומות המאוחדות, מגדלי עזריאלי
 סגנון אדריכלות קודם:  התחייה הגותית
 סגנון האדריכלות הבא:  אדריכלות פוסט-מודרנית
אדריכלות מודרנית, בשונה מאדריכלות עכשווית, היא שם כולל לכמה סגנונות וגישות באדריכלות, שאפיינו את המחצית הראשונה של המאה ה-20 וממשיכים להשפיע גם על אופייה של האדריכלות עד היום. תפישות האדריכלות המודרנית, המשקפות ברובן את תפישת המודרניזם, החלו להתפתח באירופה ואמריקה הצפונית כבר בסוף המאה ה-19. בשנות ה-20 גובשו עקרונות שונים המבוססים הן על תאוריה והן על פרקטיקה ואומצו באופן רשמי על ידי אדריכלים רבים בעלי השפעה בינלאומית. אדריכלים אלו היוו, חלקם באופן רשמי וחלקם באופן מעשי, סוג של תנועה אמנותית עם ביטוי קונקרטי שהשפיע רבות על מראה הערים המודרניות. האדריכלות המודרנית הייתה צורת הבנייה המובילה בין שתי מלחמות העולם והמשיכה עד שנות ה-50 אז החלו לתהות לגבי הצלחתה והתפתח הסגנון הפוסט מודרני וגישות משניות במודרניזם כגון הרגיונליזם הביקורתי.
הסיבות להתפתחות סגנון המודרניזם הן רבות ואף נתונות למחלוקת. הגורמים העיקריים הם:
התפתחות טכנולוגית - המצאת הבטון המזוין, שיפור יכולות הייצור של פלדה וזכוכית ותיעוש הבנייה. הבטון המזוין איפשר לנתק את הקשר בין החזית לתוכניות הקומות וליצור חזית משוחררת ותוכניות קומות משתנות.
תמורות חברתיות - בעקבות תהליך העיור שגרמה המהפכה התעשייתית והמעמדות החדשים של התקופה אשר הובילו גם לצורך במציאת פתרונות אדריכליים לסוגיית הדיור ציבורי.
השפעת התפתחויות בתחום האומנויות - כגון האר נובו, הפוטוריזם והקוביזם בתחילת המאה, בהם היו מעורבים גם אדריכלים רבים לצד אנשי רוח משפיעים נוספים.
מאפייני הסגנון

דחיית הסגנונות האדריכליים הקודמים אשר עסקו בעיקר בחזות המבנה ובעיטורו.
בנייה פשוטה, נקייה מעיטורים - "עיטור הוא פשע"
אימוץ התפישה האסתטית של המכונה. רעיון שמקורו באומנות, בתנועת הפוטוריזם.
פונקציונליזם - "Form follows Function" ("הצורה נובעת מהפונקציה").
גאומטריה פשוטה וברורה.
תולדות האדריכלות המודרנית

כבר בשנות ה-20 רוב האדריכלים המרכזיים בזרם גיבשו את תפישתם. הבולטים והמשפיעים ביותר ביניהם היו ולטר גרופיוס ומיס ואן דר רוהה שגם היו מנהלי בית הספר הבאוהאוס (בית ספר בעל השפעה רבה על התפתחות המודרניזם) ולה קורבוזיה. שלושתם גם ניסחו את עקרונות הסגנון הבינלאומי שהוא תולדה של המודרניזם. במקביל אליהם השפיעה על האדריכלות האירופאית אסכולת שיקגו שפעלה בארצות הברית בתחילת המאה ה-20 ובעיקר האדריכלים האמריקאים לואיס סאליבאן ופרנק לויד רייט.
בשנת 1928 קם ארגון האדריכלים CIAM ביוזמת לה קורבוזיה שהתווה את עקרונות האדריכלות המודרנית כדבר היכול לשפר את הכלכלה והחברה. הארגון פעל עד סוף שנות ה-50 והשפעתו על האדריכלות האירופאית הייתה ניכרת. בשנת 1932 נערכה תערוכה בינלאומית של אדריכלות מודרנית ביוזמת פיליפ ג'ונסון בה שורטטו קווי המתאר של סגנון זה.
לפני פרוץ מלחמת העולם השנייה ברחו לארצות הברית רוב האדריכלים הגרמנים החשובים (בית הספר באוהאוס נסגר כבר בשנת 1933). עקב כך עבר המודרניזם האירופאי לארצות הברית והפך שם לסגנון המוביל במשך מספר עשורים. התפיסה המודרניסטית של ביטול העיטורים והעיצוב הפשוט והנקי נראו כפתרון העיצובי ההכרחי לכל מבנה שתוכנן.
במחצית הראשונה של המאה ה-20 נבנו גורדי שחקים רבים בשיקגו ובניו יורק. בניינים אלו אימצו את הסגנון המודרניסטי או סגנונות שהתפתחו מתוכו כגון הסגנון הבינלאומי והאר דקו.
תולדות האדריכלות המודרנית > מחלוקות באדריכלות מודרנית

קיימות מחלוקות רבות מתי בדיוק ואם בכלל נכשל הסגנון המודרניסטי באדריכלות. כבר בתחילת שנות ה-60 הופנתה ביקורת לאדריכלות מודרנית בטענה כי היא אינה קשורה למקומות שבה היא נבנית, שהיא אליטיסטית וחסרת משמעות. האדריכל רוברט ונטורי היה בין הראשונים שפרסמו ספרים בנושא זה ופיתחו את האדריכלות הפוסט מודרנית כתוצאה.
תולדות האדריכלות המודרנית > המודרניזם כיום

מספר אדריכלים ניסו בעשורים האחרונים להחיות את התפיסות האסתטיות של המודרניזם. ביניהם אדריכלים ידועים כמו איי אם פיי, ריצ'רד מאייר ועוד.
בישראל, המודרניזם היה הסגנון המוביל עד שנות ה-80. גם הברוטליזם שהוא בנייה מודרניסטית עם בטון חשוף שרד תקופה ארוכה בארץ, הרבה בזכות התפיסה החברתית בישראל וכן היתרון הכלכלי שבסגנון זה.
אדריכלים מודרניסטים חשובים > אירופה

אדולף לוס
ולטר גרופיוס
לודוויג מיס ואן-דר-רוהה
לה קורבוזיה
אלבר אלטו
האנס מאייר
אדריכלים מודרניסטים חשובים > צפון אמריקה

לואיס סאליבאן
פרנק לויד רייט
לואי קאהן
פיליפ ג'ונסון
אדריכלים מודרניסטים חשובים > אחרים

אוסקר נימאייר
אריך מנדלסון
ראו גם

סגנונות באדריכלות
בית הספר באוהאוס
הסגנון הבינלאומי
CIAM
אדריכלות ישראלית
אר-נובו
אר דקו
דה-סטיל
ברוטליזם
מינימליזם
אדריכלות פוסט-מודרנית
לקריאה נוספת

תל אביב ותכנון מודרני, מאת אד"ר נחום כהן. Architecture.org.il.
Colquhoun, Alan, Modern Architecture (Oxford History of Art), Oxford University Press, 1st Edition, 2002. מסת"ב 978-0192842268
הערות שוליים

↑  זהו שמה של מסה שפרסם האדריכל אדולף לוס, מאבות המודרניזם באדריכלות
| ערך זה הוא חלק מסדרת תולדות אדריכלות המערב |
| --- | --- | --- |
| אדריכלות בעת העתיקה | אדריכלות מצרים העתיקה |  |
| אדריכלות קלאסית | אדריכלות יוון העתיקה • אדריכלות רומית |  |
| אדריכלות ימי הביניים | אדריכלות ביזנטית • אדריכלות רומנסקית • אדריכלות נורמנית • אדריכלות גותית |  |
| אדריכלויות נוספות | אדריכלות הרנסאנס • אדריכלות הבארוק • אדריכלות נאו-קלאסית • התחייה הגותית • אדריכלות מודרנית • אדריכלות פוסט-מודרנית • אדריכלות עכשווית |  |
סגנונות באדריכלות • פורטל האדריכלות
| --- | --- |
בקרת זהויות :  NLI: 987007539598205171  BnF: cb16167837n (data)  HDS: 011188  LCCN: sh99004838  NDL: 00565811  NKC: ph115339 
בניין משרדים בבאפלו בתכנונו של לואיס סאליבאן. מניצני האדריכלות המודרנית
הקונגרס הלאומי של ברזיל בברזיליה, אוסקר נימאייר
איגוד ערים

איגוד ערים היא התאגדות של רשויות מקומיות מכוח חוק איגודי ערים, התשט"ו-1955.
מטרת ההתאגדות היא לקדם מטרות משותפות של חברות האיגוד. האיגוד מספק שירותים תפעוליים ומקצועיים לחברות בו וכן לרוכשי שירותים במרחב האיגוד.
סמכויותיו של איגוד ערים נגזרות מהיקף סמכויותיהן של הרשויות המאוגדות בו וכל הדינים החלים על רשויות מקומיות חלים על איגוד ערים. איגוד ערים עונה על תבחינים מרכזיים של תאגיד ציבורי: מוקם מכוח חיקוק לתכלית ספציפית, נוהג על פי כללי המשפט הציבורי, אינו מורכב מנבחרי ציבור ונציגיו מתמנים על ידי שר הפנים.
בישראל פועלים כיום 29 איגודי ערים. הם פרוסים ברוב אזורי הארץ.
בין סוגי האיגודים: ביוב ומים, תבואה, איכות סביבה, וטרינריה, חינוך ורווחה, בריאות ושיתוף פעולה כלכלי.
במשך שנים נהגו איגודי ערים לספק שירותים גם לרשויות מקומיות שאינן חברות באיגוד, ללא מכרז. בשנת 2016 קבע בג"ץ שנוהג זה, אינו מוסדר בחוק ועל כן אם לא יוסדר פטור מפורש מחובת מכרז לאיגודי ערים בתקנות, נוהג זה ייפסק.
הערות שוליים

1 2  עע"ם 1777/14 חן המקום בע"מ נ' עיריית קרית אונו ואח', ניתן ב־16 ביוני 2016
ערך זה הוא קצרמרבנושא ישראל. אתם מוזמנים לתרום לוויקיפדיה ו.
אורורה (דיסני)

| --- | --- |

 הופעה ראשונה:  היפהפייה הנרדמת (1959)
 הופעה אחרונה:  מליפיסנט: אדונית הרשע (2019)
 יוצרים:  מרק דייוויס   האל אמברו   לס קלארק   איוואו טקמוטו   וולט דיסני
 גילום הדמות:  אל פנינג (מליפיסנט ומליפיסנט: אדונית הרשע)   אלינור וורתינגטון קוקס (בת 8; מליפיסנט)   ויויאן ג'ולי-פיט (בת 5; מליפיסנט)   שרה בולג'ר (עד עצם היום הזה)
 דיבוב:  מרי קוסטה (סרט משנת 1959)   ארין טורפי (קול דיבור) (הנסיכות של דיסני - סיפורים מכושפים)   קאסידי לאדן (קול שירה) (הנסיכות של דיסני - סיפורים מכושפים)   כריסטי האוזר (קול שירה)   ג'ניפר הייל (2001–2010)   קייט היגינס (2010 –הווה)   ג'נט מק'תיר (קריינית) (מליפיסנט)   אלין מואט (קריינית) (מליפיסנט: אדונית הרשע)
 דיבוב בשפה העברית:  לימור שפירא (סרט משנת 1959)   מיכל רשף (הנסיכות של דיסני - סיפורים מכושפים)  רויטל זלצמן (ראלף שובר את האינטרנט)
 מידע
 מקצוע:  איכר, שליט
 דמויות קשורות
 משפחה:  הנסיך פיליפ (בעל  המלך סטפן (אב)   המלכה לאה (אם)   הנסיכה אודרי (בת;  היורשים)
הנסיכה אורורה, הידועה גם בשם היפהפייה הנרדמת או בריאר רוז, היא דמות בדיונית המופיעה בסרט האנימציה ה-16 של אולפני ההנפשה של וולט דיסני, היפהפייה הנרדמת (1959). אורורה, שדובבה במקור על ידי הזמרת מרי קוסטה (בעברית על ידי השחקנית לימור שפירא), היא בתם היחידה של המלך סטפן ושל המלכה לאה. פיה מרושעת בשם מליפיסנט מבקשת לנקום על כך שלא הוזמנה לטבילה של אורורה ומקללת את הנסיכה בכך שהיא מבשרת שהיא תמות לפני שהשמש תשקע ביום הולדתה השש עשרה על ידי דקירת אצבעה בפלך הטווייה. נחושות למנוע זאת, שלוש פיות טובות מגדלות את אורורה כאיכרות פשוטות במטרה להגן עליה, וממתינות בסבלנות ליום הולדתה השש עשרה - ביום בו ניתן להפר את הכישוף רק בנשיקת אהבה אמיתית מהנסיך פיליפ.
אורורה מבוססת על הנסיכה באגדה של שארל פרו, "היפהפייה הנרדמת", כמו כן על הגיבורה המופיעה בגרסת האחים גרים לסיפור. במשך שנים נאבק וולט דיסני למצוא שחקנית המתאימה לדבב את הדמות וכמעט גנז את הפרויקט לחלוטים עד שמרי קוסטה התגלתה על ידי המלחין וולטר שומאן. עם זאת, המבטא הדרומי של קוסטה כמעט עלה לה בתפקיד עד שהוכיחה שהיא יכולה להחזיק מבטא בריטי למשך הסרט. על מנת להתאים את הרקע המפורט חסר התקדים של הסרט, העיצוב המעודן של אורורה דרש מאמץ רב יותר ממה שהושקע אי פעם על דמות אנימציה, כאשר האנימטורים שאבו השראה מאר נובו. הדמות אויירה על ידי מרק דייוויס בהשראת השחקנית אודרי הפבורן. לדמות יש 18 שורות דיאלוג בלבד וזמן מסך מועט בסרט, ובכך היא הדמות הראשית המדברת הכי פחות הסרט אנימציה באורך מלא של דיסני.
כשהסרט "היפהפייה הנרדמת" יצא לאור לראשונה בשנת 1959, הוא היה לכישלון מסחרי ונקטל על ידי המבקרים, מה שגרם לאולפני וולט דיסני לא להפיק סרטי אגדות למשך שלושה עשורים. אורורה עצמה קיבלה ביקורות שליליות על הפסיביות שלה ועל הדמיון שלה לשלגיה, והייתה לנסיכה האחרונה של דיסני, עד שאריאל, הדמות הראשית בסרט "בת הים הקטנה", הגיעה בשנת 1989, כ-30 שנה מאוחר יותר. עם זאת, קוסטה קיבלה תשבחות על עבודת הדיבוב שלה את הדמות והמשיכה בקריירה כזמרת אופרה לאחר הסרט. מבחינה כרונולוגית, אורורה היא הנסיכה השלישית של דיסני. השחקנית אל פנינג מגלמת את אורורה בגרסת הלייב אקשן של הדמות בסרט "מליפיסנט" משנת 2014, חידוש של סרט האנימציה המקורי מנקודת מבטה של הדמות מליפיסנט. פנינג חזרה על דמותה בסרט "מליפיסנט: אדונית הרשע", שמתרחש חמש שנים לאחר הסרט הראשון.
אוניברסיטת לה לגונה

| --- | --- |


 אוניברסיטה ציבורית
 תקופת הפעילות:  1927–הווה (כ־97 שנים) 
 מיקום
 מדינה:  ספרד ספרד
 קואורדינטות:  28°28′54″N 16°19′01″W﻿ / ﻿28.481761111111°N 16.317047222222°W﻿ / 28.481761111111; -16.317047222222
 www.ull.es
  (למפת האיים הקנריים מוגדלת) לאס פאלמאס סנטה קרוס דה טנריפה  ארסיפה האוקיינוס האטלנטיאוניברסיטת לה לגונה(למפת האיים הקנריים רגילה) לאס פאלמאס סנטה קרוס דה טנריפה  ארסיפה האוקיינוס האטלנטיאוניברסיטת לה לגונה
 
אוניברסיטת לה לגונה (בספרדית: Universidad de La Laguna) היא אוניברסיטה השוכנת בעיר סן קריסטובל דה לה לגונה באי טנריפה באיים הקנריים שבספרד. היא הוקמה ב-1927 והיא האוניברסיטה הראשונה שהוקמה באיים הקנריים.
המוסד מחולק כיום לשישה קמפוסים. בשנת 2015, אוניברסיטת לה לגונה נכנסה לדירוג של 1,000 האוניברסיטאות הטובות בעולם של CWUR. בשנת 2016 הוכרה כאוניברסיטה ספרדית השנייה הטובה ביותר במדעי הרוח לפי קרן Everis.
הערות שוליים

↑  Las 15 universidades españolas que están entre las mejores 500 del mundo
↑  La Universidad de La Laguna, segunda mejor universidad española en Humanidades<
| --- | --- |
בקרת זהויות :  NLI: 987007269235805171  BNE: XX93506  BnF: cb121480309 (data)  CANTIC: a10166932  GND: 16059-3  ISNI: 0000 0001 2106 0879  LCCN: n80014960  NKC: kn20090217018  RERO: 02-A000189923  SUDOC: 029966744  VIAF: 123841140   WorldCat (עם VIAF): 123841140
You Want It Darker (שיר)

| --- | --- |

 שיר בביצוע לאונרד כהן
 מתוך האלבום You Want It Darker
 יצא לאור:  21 באוקטובר 2016
 תאריך הקלטה:  2016
 סוגה:  רוק
 אורך:  3:48
 חברת תקליטים:  קולומביה רקורדס
 כתיבה:  לאונרד כהן
 הפקה:  אדם כהן ופטריק לאונרד
הנני, הנני: מחווה ללאונרד כהן בבית התפוצות במלאת שנה למותו
"You Want It Darker" (מילולית: אַתָּה רוֹצֶה זֹאת אפל יותר) הוא שיר (סינגל) של המשורר והמוזיקאי הקנדי לאונרד כהן. השיר יצא לאור ב-21 באוקטובר 2016.
You Want It Darker הוא שיר הנושא מתוך האלבום של כהן הנושא את אותו השם. שיר זה זיכה את האמן בפרס גראמי עבור ביצוע שיר הרוק הטוב ביותר. בשיר משלב כהן חלקים מתפילת החזן ביום הכיפורים.
תיאור השיר

זהו אחד משיריו האחרונים של כהן מהאלבום שהתפרסם שבועות ספורים לפני מותו. במילות שיר זה מטיח כהן אמיתות בפני האל, לצד ציטוטים והפניות למקורות ביהדות (מוטיב הקיים גם בשירים אחרים של כהן).
בשיר You Want It Darker מארח כהן את החזן ומקהלת בית הכנסת של ילדותו, בית הכנסת שער השמיים שבעיר מונטריאול. שיתוף פעולה מוזיקלי זה, שבמרכזו המלה "הנני" ולצדה מילות תפילת הקדיש, היה הדרך בה בחר כהן להיפרד מן העולם.
בשנים האחרונות לפני מותו נהג כהן להתכתב עם גדעון צלרמאייר (Zellermayer Gideon), החזן בבית הכנסת אותו בנה סבו של כהן ואליו הלך כהן בילדותו. גם בתקופות עמוסות בקריירה שלו, כשהוא חווה תחייה מאוחרת בקריירה שלו וקהל רב אשר שב לנכוח בהופעותיו, הקפיד כהן להתכתב עם צלרמאייר.
בחירתו של כהן לשלב בשיר את מקהלת בית הכנסת ואת צלרמאייר, מהווה גם היא הוכחה נוספת לאהבה הרבה שגילה כהן לדת היהודית, כמו גם בולטת כמעשה חריג במונחים מוזיקליים. לאורך הקריירה שלו הקפיד כהן ללהק זמרות לקולות רקע, ואילו כאן הייתה זו אחת הפעמים הבודדות בהן ביכר מקהלת בית כנסת כל-גברית על פני שירת נשים. מאוחר יותר ציווה כהן כי צלרמאייר יערוך את טקס הלוויה שלו.
הופעות במדיה אחרת

בשיר נעשה שימוש בקדימון של משחק הווידאו Assassin's Creed Origins בשנת 2017, וכמו כן בסיום הפרק השלישי של העונה השלישית של תוכנית הטלוויזיה "מיליארדים" ועוד.
מיצג

במלאת שנה לפטירתו של כהן, עלה בלובי מוזיאון העם היהודי - בבית התפוצות מיצג המבוסס על השיר.
המיצג מורכב מקטעים מתוך סרט דוקומנטרי שיצרה הטלוויזיה הקנדית בשנת 1964, ומצילום של דמויות מרכזיות בתרבות והאמנות הישראלית: אתי אנקרי, יואב קוטנר, מלך זילברשלג ועוד, שמאזינות לשיר, כשברקע קולו של לאונרד כהן.
הערות שוליים

↑  Greene, Andy. "Hear Leonard Cohen's Mesmerizing New Song 'You Want It Darker'". Rolling Stone. נבדק ב-23 בספטמבר 2016. {{cite web}}:  (עזרה)
↑  Petridis, Alexis (20 באוקטובר 2016). "Leonard Cohen: You Want It Darker review – still changing, still full of life". The Guardian. {{cite news}}:  (עזרה)
↑  "60th Grammy Nominees". Grammy.com. נבדק ב-28 בנובמבר 2017. {{cite web}}:  (עזרה)
1 2 3  הנני, הנני: מחווה ללאונרד כהן בבית התפוצות במלאת שנה למותו, באתר bh.org.il, ‏נובמבר 2017
↑  יניב חלילי, "הנני, אליעזר": התכתובות היהודיות של לאונרד כהן, באתר ynet, 2 ביוני 2017
| 0 | 1 | 2 |
| --- | --- | --- |
| הקודם: 2017: דייוויד בואי - "Blackstar" | פרס גראמי לביצוע הרוק הטוב ביותר  2018: לאונרד כהן - "You Want It Darker" | הבא: 2019: כריס קורנל - "When Bad Does Good" |
אדוארד הורוביץ

| --- | --- |

 לידה:  1904 ניו יורק, ארצות הברית ארצות הברית
 פטירה:  1986  (בגיל 82 בערך) ירושלים, ישראל ישראל
 מקום קבורה:  בית העלמין ארץ החיים, בית שמש
 תאריך עלייה:  1967
 מדינה:  ארצות הברית ארצות הברית   ישראל ישראל
 השכלה:  האוניברסיטה העברית בירושלים   אוניברסיטת קולומביה   אוניברסיטת ניו יורק   הסמינר היהודי התאולוגי של אמריקה
 מקום מגורים:  ניו יורק   ירושלים
 תקופת הפעילות:  ? – 30 בנובמבר 1986 
 תחומי עיסוק:  בלשן   חוקר השפה העברית   מורה
 בת זוג:  סילביה הורוביץ (לבית סולומון)
 אב:  שמואל יצחק הורוביץ
 אם:  ברתה-בריינדל הורוביץ
 צאצאים:  כרמי הורוביץ
 מספר צאצאים:  4
הרב ד"ר אדוארד (אפרים) הורוביץ (1 ביוני 1904 – 1986) היה בלשן, חוקר השפה העברית ומורה יהודי-אמריקאי.
ביוגרפיה

הורוביץ נולד ב-1904 בניו יורק וגדל במנהטן למשפחה יהודית-אורתודוקסית, הילד החמישי מבין אחד-עשר ילדים. הוריו, שמואל יצחק וברתה-בריינדל (ארנפלד) הורוביץ, היגרו מהונגריה בסוף המאה התשע-עשרה, ובבעלות המשפחה היה מפעל המצות המשגשג "מצות הורוביץ-מרגרטן" שייסד סבו של הורוביץ, יעקב הורוביץ, ב-1884.
בקיץ 1925, כשהיה בן עשרים ואחת, נסע הורוביץ לארץ ישראל כדי ללמוד במחזור הראשון של האוניברסיטה העברית על הר הצופים, שם למד אצל אישים כגון גרשם שלום, יוסף קלאוזנר, משה צבי סגל ואשר גולאק. על חוויותיו כתלמיד באוניברסיטה, ועל הווי החיים בירושלים ובארץ ישראל של אמצע שנות העשרים, כתב הורוביץ מסה אוטוביוגרפית, שתורגמה לעברית לאחר מותו.
למד באוניברסיטת קולומביה ובאוניברסיטת ניו יורק, והוסמך לרבנות על ידי הסמינר היהודי התאולוגי. ב-1946 קיבל תואר דוקטור. לימד באוניברסיטת ניו יורק ובמכללת שטרן לנשים של הישיבה יוניברסיטי. היה מן הדמויות הבולטות בהנחלת השפה העברית באמריקה במאה העשרים, וכיהן כנשיא האגודה האמריקנית להוראת העברית. במשך למעלה מעשרים וחמש שנים עמד הורוביץ, מחלוצי הוראת העברית בתיכונים כלליים בארצות הברית, בראש המחלקה ללימודי עברית בתיכון תומאס ג'פרסון בברוקלין. בשיעוריו הנחיל לא רק את השפה העברית, אלא גם את התרבות והמסורת היהודית.
במסגרת עבודתו כמורה, פרסם שני קובצי סיפורים בעברית קלה – "סיפורים קלים" (1942) ו"סיפורים לתלמיד" (1968) – שבהם תיאר תמונות מהווי משפחתו, אירועים היסטוריים שקרא עליהם וזיכרונות אישיים. ספרו המוכר ביותר, "How the Hebrew Language Grew" (הוצאת כתב), שבו מתחקה הורוביץ אחרי שורשיה ומאפייניה של השפה העברית, ראה אור ב-1960. הספר פורסם מאז במהדורות רבות, והפך לספר קלאסי בלימוד עברית באוניברסיטאות ובמכללות רבות ברחבי העולם. בהמשך פרסם שני ספרים נוספים העוסקים בבלשנות אנגלית ויועדו לקהל הקוראים הרחב – "Word Detective" ו-"Words Come in Families".
ב-1967 עלה הורוביץ עם משפחתו לישראל, והתיישב בשכונת טלביה בירושלים. כתב טור קבוע בג'רוזלם פוסט, והגיש תוכנית בענייני לשון ושפה בקול ישראל. ב-1986 נפטר ממחלה, ונטמן בבית העלמין ארץ החיים סמוך לבית שמש.
משפחתו

הורוביץ היה נשוי לסילביה לבית סולומון (הלכה לעולמה ב-2006), ולהם נולדו ארבעה ילדים. אחד מבניו הוא הרב פרופ' כרמי הורוביץ, חוקר המחשבה היהודית בימי הביניים. נכדו הוא הסופר אריאל הורוביץ.
הערות שוליים

↑  ד"ר אדוארד הורוביץ, "קסם של חכמה ירושלמית", בעיתון מקור ראשון, 20 בינואר 2017
| --- | --- |
בקרת זהויות :  NLI: 987007511885505171  BnF: cb15102205s (data)  GND: 1179201078  ISNI: 0000 0001 1452 1008  LCCN: n79077433  VIAF: 93289764   WorldCat (עם VIAF): 93289764 
ספרו של הורוביץ, How the Hebrew Language Grew, שיצא ב-1960
You for Me

"You for Me" (בעברית: "אתה בשבילי") הוא סינגל שהוקלט על ידי התקליטן האנגלי סיגלה והזמרת-יוצרת הבריטית ריטה אורה. השיר יצא לאור ב-2 ביולי 2021, על ידי חברת התקליטים מיניסטרי אוף סאונד ו-B1 רקורדינגס, כסינגל שלא מתוך אלבום.
וידאו קליפ

הווידאו קליפ הנלווה שצולם לשיר בוים על ידי קלרה קולן, והועלה לערוץ היוטיוב של סיגלה בשידור חי ב-16 ביולי 2021.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  אירלנד | מצעד הסינגלים האירי | 51 |  |
|  ארצות הברית | בילבורד הוט 100 | – |  |
|  ארצות הברית | מצעד שירי הדאנס/אלקטרוני | 17 |  |
|  הממלכה המאוחדת | מצעד הסינגלים הבריטי | 29 |  |
|  הממלכה המאוחדת | מצעד הדאנס הבריטי | 10 |  |
|  ניו זילנד | המצעד הניו זילנדי הרשמי | 13 |  |
|  פולין | ZPAV | 64 |  |
|  צ'כיה | ČNS IFPI | 38 |  |
|  קרואטיה | טופ ליסטה | 31 |  |
|  שוודיה | סוורייטופליסטן | 4 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 60 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 2 ביולי 2021 | הורדה דיגיטלית • הזרמת מוזיקה | מיניסטרי אוף סאונד • B1 רקורדינגס |  |
הערות שוליים

↑  "Summer Anthem: Sigala and Rita Ora Brings Us New Hot Single "You For Me"". Out Now Magazine. נבדק ב-16 ביולי 2021. {{cite web}}:  (עזרה)
↑  סיגלה, ריטה אורה, ג'ורלי, צ'רלי XCX, מדיסון לאב, אלכסנדר קוק, פין קין, ג'ואקים ג'רל
↑  סיגלה, ג'ורלי, ניבה אפלבאום, ג'ואקים ג'רל
↑  Sigala and Rita Ora deliver summer dance-pop perfection on new single You For Me: First listen preview, officialcharts
↑  The release follows Sigala's eighth Top 10 single last year and Rita's 2021 Bang EP., officialcharts
↑   Sigala, Rita Ora - You for Me (Official Video), סרטון  באתר יוטיוב (אורך: 2:59)
↑  You for Me - Single by Sigala & Rita Ora (באנגלית), נבדק ב-2021-07-02
| סיגלה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Brighter Days • Every Cloud |  |
| סינגלים | "Easy Love" • "Sweet Lovin'" • "Say You Do" • "Give Me Your Love" • "Ain't Giving Up" • "Only One" • "Show You Love" • "Came Here for Love" • "Lullaby" • "Feels like Home" • "We Don't Care" • "Just Got Paid" • "Wish You Well" • "We Got Love" • "If We Never Met" • "Heaven on My Mind" • "Lasting Lover" • "You for Me" • "Melody" • "Stay the Night" • "All by Myself" |  |
| השתתפות בסינגלים | "Don't Need No Money" |  |
| ריטה אורה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Ora • Phoenix • You & I |  |
| מיני-אלבומים | Bang |  |
| סינגלים | "R.I.P." • "How We Do (Party)" • "Shine Ya Light" • "Radioactive" • "I Will Never Let You Down" • "Poison" • "Body on Me" • "Coming Home" • "Your Song" • "Anywhere" • "For You" • "Girls" • "Let You Love Me" • "Only Want You" • "Carry On" • "Ritual" • "How to Be Lonely" • "Big" • "You for Me" • "Seaside" • "Follow Me" • "Barricades" •  ‏"You Only Love Me" • "Praising You" • "Don't Think Twice" |  |
| השתתפות בסינגלים | "Hot Right Now" • "Lay Down Your Weapons" • "Black Widow" • "Doing It" • "New York Raining" • "Lonely Together" • "R.I.P." |  |
| שירים אחרים | "Better than You" • "Torn Apart" • "Grateful" • "New Look" |  |
| סיבובי הופעות | Ora Tour • Radioactive Tour • The Girls Tour • Phoenix World Tour |  |
| --- | --- |
בקרת זהויות :  MusicBrainz release group: 9d3875a5-5cf8-420b-8d88-d4035086c5af
אהרון ברנזון

אהרון ברנזון (נולד ב-8 בנובמבר 1948) כיהן כראש מועצת ראש פינה בין השנים 1993–2000.
ביוגרפיה

ברנזון נולד בכפר גלעדי, שבגליל העליון למלכה ולאברהם ברנזון. אביו היה פעיל עלייה. המשפחה הגיעה לכפר גלעדי מקיבוץ דפנה בעקבות הפילוג בתנועה הקיבוצית. לברנזון שתי אחיות ואח - המפיק אמנון ברנזון.
בין השנים 1966–1975 שירת בצה"ל בשירות סדיר וקבע. בתחילת השירות שירת בסיירת אגוז וסיים כסגן מפקד פלוגה. בהמשך התנדב לחיל האוויר וסיים קורס טיס ב-1971, ושירת בסדיר ומילואים כטייס קרב ומדריך טיסה עד שנת 2001.
ברנזון השלים תואר ראשון בפסיכולוגיה באוניברסיטת חיפה (מחזור 1982), תואר שני במינהל ציבורי באוניברסיטת הרווארד, במסגרת תוכנית קרן וקסנר למצטייני השירות הציבורי מכל העולם (מחזור 1991) ותואר שני נוסף במינהל עסקים מאוניברסיטת חיפה (מחזור 2005).
ברנזון נשוי לנעה ואב לשישה. מתגורר בראש פינה משנת 1979.
ביוגרפיה > פוליטיקה

בשנת 1988 הקים אהרון ברנזון, יחד עם חבריו את סיעת גיא אוני במושבה ראש פינה, אשר התמודדה בבחירות המוניציפליות באותה שנה, ומאז ועד היום היא שותפה במועצה המקומית במושבה.
בשנת 1993 נבחר ברנזון לכהן כראש המועצה ראש פינה מטעם סיעת גיא אוני ומילא את התפקיד עד דצמבר 2000 אז אולץ לסיים את תפקידו עקב ניהול עסקים פרטיים בחו"ל. בשנת 2013 הוא ניסה לחזור ולהיבחר לראשות המועצה, אך לא הצליח. הוא התמודד על התפקיד גם בבחירות 2018 והפסיד למוטי חטיאל.
במסגרת כהונתו נתן דגש על שימור אתרי ראש פנה, צביונה ומורשתה, על איכות החינוך והרחבת אפשרויות הדיור. הוא עסק כמו קודמו לתפקיד, בבניית מוסדות חדשים במושבה, לצד שיחזור ושימור מוסדות ישנים ומבנים היסטוריים.
ביוגרפיה > ניסיון מקצועי אחר

ברנזון עבד בסקטורים הממשלתי, המוניציפלי והפרטי בתפקידים הבאים:
מנכ"ל החברה לפיתוח כפר ורדים - מינהל מקרקעי ישראל.
סמנכ"ל וטייס ריסוס עונתי - "כים ניר".
פרויקטור מטעם משרד הפנים להקמת תאגידי מים וביוב.
פרויקטור מטעם אנ"א להפיכת מבנה בית הספר העתיק ע"ש וילקומיץ של ראש פינה לבית הארחה של איגוד האכסניות לישראל.
בנוסף, כיהן ברנזון בראשות הדירקטוריונים הבאים: פארק התעשייה צח"ר, חברת צח"ר תשתיות זורמות, שותפות 2000 והיה חבר המועצה הארצית לתכנון ובנייה.
לקח חלק במועצת המנהלים של "עמותת מפנה" לטיפול בילדים אוטיסטים והיה חבר מועצת המנהלים וסייע בפיתוח משאבים בהתנדבות ב"הוספיס גליל עליון".
הערות שוליים

↑  אהרון ברנזון מתמודד לראשות המושבה ראש פינה, חדר חדשות צפון, 2013
1 2  דוד הכהן, ‏פנינה בכל פינה, באתר גלובס, 28 במאי 2000
↑  מתוך ריאיון עם אחיו סיפור חייו של המפיק אמנון ברנזון, אלי אלון, זמרקר
↑  ברנזון הכריז:" אני מתמודד לראשות המועצה בראש פינה", 21 בינואר 2018, באתר חדש בגליל.
איגוד רמפאר

| --- | --- |

 תחום:  שימור מבנים 
 מדינה:  צרפת 
 מטה הארגון:  פריז 
 תקופת הפעילות:  11 ביולי 1966 – הווה (58 שנים) 
 www.rempart.com
 
איגוד רמפאר (בצרפתית: Union Rempart) הוא איגוד של עמותות לשימור אתרי מורשת ולחינוך עממי. האיגוד נוסד ב-11 ביולי 1966 בידי מועדון התיירות של צרפת, והוכר כארגון לשירות הציבור בשנת 1982.
השם רמפאר (REMPART) פירושו סוללת ביצורים בצרפתית, אך הוא מהווה גם ראשי תבות של השם: "שיקום ואחזקה של אנדרטאות המורשת האמנותית" (Réhabilitation et Entretien des Monuments et du Patrimoine ARTistique).
לכל 170 העמותות החברות באיגוד רמפאר משותף הרצון לשקם, לשמר ולהחיות את המורשת, תוך שימת דגש על תכנון ופיתוח מקומי, בעיקר באזורים כפריים. רובם מארגים פרויקטים התנדבותיים המאפשרים אלפי מתנדבים מדי שנה להשתתף בפרויקטים אזרחיים לשימור ושיפור של המורשת. הפרויקטים של רמפאר מהווים לא רק סביבה ללימוד טכניקות שימור ואתר התוודעות לאתרי המורשת, אלא גם מקום עבודה וחיים שיתופיים.